DA Den Europæiske Unions Tidende C 240/5

Kortfattede oplysninger fra medlemsstaterne om statsstøtte, som tildeles i overensstemmelse med Kommissionens forordning (EF) nr. 736/2008 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskevarer

(EØS-relevant tekst)

2012/C 240/05

Støtte nr.: SA.33856 (11/XF)

Medlemsstat: Frankrig

Støtteydende myndighed: Ministeriet for landbrug, fødevarer, fiskeri, landområder og fysisk planlægning

Navnet på den virksomhed, der modtager ad hoc-støtte: Støtte til Languedoc-Roussillons regionale udvalg for havfiskeri og havbrug med henblik på overførsel af blankål (voksne) til Rhône-Méditerranée's åleforvaltningsenhed og videnskabelig rådgivning om afviklingen og resultaterne heraf (Aide versée au Comité régional des pêches maritimes et des élevages marins du Languedoc-Roussillon en vue de mettre en place des opérations de transfert d’anguilles argentées (stade adulte) pour l’unité de gestion de l’anguille Rhône-Méditerranée et un suivi scientifique du déroulement et des résultats de ces opérations).

Retsgrundlag: Décret no 99-1060 du 16 décembre 1999 relatif aux subventions de l’État pour des projets d’investissement

Décret no 2000-675 du 17 juillet 2000 pris pour l’application de l’article 10 du décret no 99-1060 du 16 décembre 1999 relatif aux subventions de l’État pour des projets d’investissement

Rådets forordning (EF) nr. 1100/2007 af 18. september 2007 om foranstaltninger til genopretning af bestanden af europæisk ål

Ydet ad hoc-støtte: 350 000 EUR i 2011 — (samlet maksimumsbeløb)

Maksimal støtteintensitet: 98 %

Ikrafttrædelsesdato: 2011

Den individuelle støttes varighed (forventet dato for udbetaling af sidste tranche): Sidste frist for ansøgning om udbetaling af restbeløbet af støtten er den 31. december 2012.

Målet med støtten: Ordningen har til formål at gennemføre en midlertidig overflytning af blankål til en nedenstrøms lokalitet, som ligger efter hindringer, i afventning af anbringelsen af migrationsudstyr (med sigte på at genskabe den økonologiske kontinuitet) og foretage en videnskabelig vurdering heraf. Støtten bidrager derfor til, at Frankrig opfylder de mål, der er fastsat i Rådets forordning (EF) nr. 1100/2007 af 18. september 2007 om foranstaltninger til genopretning af bestanden af europæisk ål, herunder navnlig i artikel 2, stk. 8, femte led. Støtten tager sigte på at hæve sandsynligheden for, at mindst 40 % af biomassen af blankål at undslippe tilbage til havet set i forhold til det bedste skøn over den undslipning, der ville have været, hvis bestanden ikke var blevet udsat for menneskeskabt indflydelse, jf. artikel 2, stk. 4, i nævnte forordning.

Anvendte artikler: Artikel 18 — Støtte til foranstaltninger til beskyttelse og udvikling af den akvatiske fauna og flora

Artikel 21 — Støtte til pilotprojekter

Aktivitet: Fiskeri i vande, laguner og floder i Middelhavsområdet med sigte på at lade blankålene undslippe til havet.

Navn og adresse på den myndighed, der yder støtten:

Ministère de l’agriculture, de l’alimentation, de la pêche, de la ruralité et de l’aménagement du territoire Direction des pêches maritimes et de l’aquaculture Bureau de la pisciculture et de la pêche continentale 3 place de Fontenoy 75007 Paris FRANCE

Websted, hvor støtteordningens fulde tekst og kriterierne og betingelserne for tildeling af ad hoc-støtte uden for en støtteordning kan findes: http://agriculture.gouv.fr/europe-et-international

Begrundelse: Den planlagte støtte giver mulighed for at finansiere den planlagte foranstaltning uden at trække på EFF-midler.

Det lader under alle omstændigheder ikke til at være muligt at anvende EFF-foranstaltning 3.2 (jf. artikel 38, i Rådets forordning (EF) nr. 1198/2006 af 27. juli 2006 om Den Europæiske Fiskerifond) på grund af den høje udnyttelsesgrad for de afsatte midler.